
Выходит в каждый четверг. 


Рок 1. 


зебое уветфувенф 


П: енумерата в краю: 


30 грошей місячно, 


8. . квартально 
{`50. полрочно, 
зл. рочно. 
В Амерыці: · дол. рочно. 


В Чехословакии; 


2 кор. місячно, ' кор.полрочно, 
2 кор. оочно. 


Конто чекове Нр. 404.155 


Редакция и администрация в Крыниц!. — Адрес „Лемко” Крыница. 


До Почтенных Читателей газеты ‚,Лемко“. 


До одного с попередных чисел долучено 
чекы для пересылкы пренумераты за теку- 
чий и минувший рокы. 


От долшого часу редакция поміщат в каж- 
дом числі завозванє до пересыланя должных 
сум. До тепер однак результат тых зазывов 
ест барз марный. 

Віриме, же складают ся на тото тяжкы 
часы и недостаток гроша, особенно тепер 


‘на передновку и тому не вымагаме, штобы 
вшиткы зараз и вшитко присылали, але 
-<-другой стороны редакция мае свои собо- 


вязаня в виду друкарн! и то так за газету, 
як и за календар и тому звертаме ся до 
вшиткых тых, котры можут, с горячом прось- 
бом выровнати хоц частично пренумерату. 

Тых вах, котры заняли ся роспродажом 
календарей, просиме переслати также гроши 
за роспроданы календары и календары не- 
роспроданы задержати до якогоси часу 
у себе, але не нищити. 

Ровнож просит редакция присылати мате- 
риял до календара на рок 1936., штобы он 
мог выйти с друку нача“ " 7 


4 уподидКоВати торговлю домешимиа зврятажи. 


Одном с докучливых болячок, котра при- 
носит втрату нашим газдам, ест продаванє 
домашных звірят наоко. Ест то болячка, 
сягаюча до кышени господара, котрый про- 
дає звычайно свою живину не за тилько, 
килько она. вартат, лем за тото, што єму 
дают. 

Если возме ся под увагу, же наши госпо- 
дары не продают совсем зерна, або продают 
єго барз мало, —єсли ся зважит, же цілым 
доходом наших горскых господарств ест 
годовля и выпас живины, свиней и кур, то 
втотчас аж видит ся, же именно наши люды 
тратят найбольше на такой продажи наоко. 

Продаж отбыват ся наоко, а купцы звы- 
чайно сут в змові. Як оден начинат ку- 
повати, то уж другый не приде и господар 
єст безоборонный. Або мусит продати за 
пол дармо, або гнати живину до дому по 
тото, штобы на другый торг зас ю припро- 
вадити, оплатити высоке торгове и продати 
тому самому купцу ище за нисшу ціну. Та- 
кому торговцу окпити хлопа, то звычайна 
річ. От очевидцов знаю о случаю, где такый 
посередник купил от хлопа корову за 50 зл., 
а от рукы заробил на ней 40 зл. Хлоп, як 
дознал ‘ся о том, росплакал ся, небожатко 
разом со свойом женом. И нич дивного, бо 
єго кырзавица нашла ся в руках посеред- 
ника. Если бы продаж ишла на вагу, то бы 
такых случаєв не было. т 

Вышол закон декретом Пана Презыдента 
в Дневнику Законов Н-р 8 › с дня 30 жолтня 
1933. поз. 639. же продаж живины и свиней 
має отбывати ся лем на вагу, але додатко- 


вых законов ище ніт и правительство якоси 
ся с тым не понаглят. 

В Познанском уж перед войном продавано 
аж и телята на вагу, а у нас купує ся доте- 


пер наоко и платит ся о 30 до 35 грошей 
на 1 килограмі менше от цін краковскых. 
О том напевно власти не знают. А то єст 
справа бодайже важнійша от отдолженьо- 


вого закона, бо ту тратят праві вшиткы гос- 
подары, господар стає ся все жертвом, а зыск 
тягне инший. Купцы и різникы будуют 
домы, а господар не має чим заплатити по- 
датка. На нич не придадут ся вшиткы ре- 
цепты для рольников, жебы таньо продуко- 
вати, єсли газду будут дальше скубати тор- 
говцы на каждой штуці. | 
Если перший артыкул новой 
бесідує, же Польща єст общим 
граждан, то и газдам належит ся кус спра- 
ведливости, а не так, як Єст, же выхованє 
одной куры коштує денно 5 гр., а яйце от 
той куры коштує 3 гр. Так господарити не 
можна, жебы ище докладати до своєй ро- 
боты. Швец, як робит скоӧрні, то знає, 
килько заробил. Купец, як має товар, то єго 


Констытуции 
добром всіх 


опроцентує и также знає, колько заробил, 
а газда ховат свиню рок и не знає, килько 
єму за ню дадут. Купец дає наоко, килько 


ся єму подобат, бо як єст великый згон жи- 
вины и свиней на ярмарку, то им ся здає, 
же то наросло, як грибы по дощі и купуют 
с милосердя за половину Шны и ани им че- 
рез мысель не перешло, килько то коштує 
выхованє той свині. А господар мусит про- 
дати, бо єму доконче потреба грошей, або 


не має чим ховати. Ест приповідка, котра 
ся ту справджат: „Чом ты бідный бо-с глу- 
пый, а чом ты глупый, бос бідный”. И на- 


правду бідному барз трудно быти мудрым. 
А ту бесідує ся, же тот бідный и глупый 
хлоп Ест фундаментом державы. Он ю жи- 
вит и боронит, а о своє не уміє ся упоми- 
нати, бо штрайку не знає. Належит до 
вшиткых организации и сподіват ся, же ктоси 
заопекує ся ним, але тота опека доходит 
рідко. Треба однак конечно, штобы власти 
больше заопековали ся тым хлопом, — хоро- 
нили єго перед вызыском купцов, бо тосто 
ище углубят и тужат біду. 

Еспи дальше так буде, то для газды на- 
станут часы панщизняны, лем в другой 
формі. О лихой страві, обдерты, мусіли бы 
все робити на другого. А так не може быти 
и власти напевно соб! того не желают. 
Зрештом такый стан не згаджал бы ся 
с новом Констытуциом. 


Война Италми с Абисиниом 
висит в воздусі. 


Отношеня в Афрыці медже Италиом 
и Абисыниом заостряют ся. Италия має 
в Афрыці свои колонии, котры граничат 
с Абисыниом. На границі доходило часто 


до кырвавых суперечок медже италиянскыма 
и абисынскыма войсками. Суперечкы тоты 
в послідных часах довели до того, же ціла 
Абисыния начала ся вооружати, а Италия 
выс̧лала до Афрыкы килька дывизий войска. 
В воздусі дає отчути ся запах войны. Справу 
отдано до Лигы Народов в Женеві, где 
одны валят вину на другых. Абисыния 
оскаржат Италию, же она хоче“захватити 
Абисынию, а Италия зас твердит, же Аби- 
сыния не зможе николи удержати у себе 
лад и же банды абисынскых племен напа- 
дают на спокойны отряды италиянскых войск. 

Бесідовали, радили, ухваляли штораз новы 
внесеня, як то звыкло робят в Женеві, 
а тымчасом угроза войны росне. \ 

Обі стороны вооружают ся сильно. Цісар 
Абисынии заявил, што буде боронити ся до 
послідной каплі кырви, Мусолини. выголо- 
шує пламенны бесіды и высылат новы вой- 
ска. Одночасно Италия оскаржат Англию, 
же она подюджат Абисынию до против- 
ставленя ся Италии. 

Дакотры газеты подают, же "славный, ан- 
глийскый полковник Лавранс, (о котрого 
смерти недавно писали) не умер, але выіхал 

до Абисынии в ціли переведеня орранизации 
армии в Абисынии. Тото ст можливе, бо 
всім відомо, же полковник Лавранс уж не 
раз „умерал” и внет по єго смерти повста- 
вала якаси авантура то серед Арабов, то 
в Авганистані, то дагде инде, котру выкли- 
кал „покойник”. 

Конфликт италиянско-абисынскый поглубят 
ся штораз больше и угроза войны $ст по- 
важна. Віроятно премиєр францускый, Ля- 
валь поднял ся ролі посередника медже 
соперниками. 


——————=——————— 
ИИ ИЕ С -ЧЕЕРЬЕТ Е НАЛИТЬ С 0 ЗРК ло азия С А ое 9 оо 


Буря на Дапеком Вскоді. 


На Далеком Всход! $ст дальше неспокой- 
но. Не ест то зрештом нич нове, бо бои 
японско-кытайскы идут уж давно, але в по- 
слідных часах положене начинат ся заостряти 

Як знаме, Япония утворила для своєй вы- 
годы державу манджурску и при єй помочи 
наперат штораз сильнійше на Кытай. Кытай 
єст поділеный на ріжны партии, котры 
жрут ся медже собом и прото не може 
ставити належитого отпора японцам. Дошло 
до того, же Япония просто выдаё приказы 
кытайцам, штобы они розвязали у себе пар- 
тии против—японскы. ‘ 

С одной стороны напор Японии, с другой 
знова теченя комунйстычны в Кытаю пово- 
дуют, же отношеня на Далеком Всході сут 
для Кытая штораз опаснійши. 


Пяваль премиєром Франции. 


И во Франции ест біда. Біда ест в том, 
же там констытуция дає занадто великы 
права послам и прото не може удержати ся 
жадне правительство, котре хотіло бы пере- 
вести реформы, котры сут невыгодны для 
послов. Тото довело Францию до того, же 
франк францускый начал тратити вартость, 
а правительство не могло тому зарадити, бо 
парлямент голосовал все против внесень 
правительства. В послідстві того дошло до 
частой зміны правительства и не можна 
было предприняти ниякых мір против от- 
пливови золота с Франции и паданю франка. 

Аж наконец: населен= Франции, видячи, до 
чого доводят их послы, обурило ся на таке 
поведенє парлямента и под напором мас, 
утворечый в послідных часах кабинет Лява- 
ля одержал от парлямента потребны полно- 
мочия. Бесідуют однак, же и тото прави- 
тельство не легко переможе финансовы 
и господарчи трудности. Премиєр Ляваль 
задержал для себе также теку министра за- 
граничных діл. 


Што вывозиме и што привозиме. 


В продолженю перших трох місяцов того 
року Польща вывезла до Англии 156.852. 
` тоны товаров за суму 34.65' тысяч злотых, 
а спровадила с Англии 39.371 тон товаров 
за суму 22.000 тысяч злотых. Вывезено 
отже с Польщи товара больше. на 12.641 
тысяч злотых. ; 

Головным артыкулом вывозовым до Ан- 
глии было дерево и выробы кошикарскы, 
котрых вывезено за 14 милионов злотых. 
Привезено до Польщи найбольше волны, 
баволны и инших волоконных товаров на 
суму перешло 7 милионов злотых. 


Приязнь ческь-с.в!тсяа. 


В минувшом тыждні выіхал до Москвы 
заграничных діл Чехословации, 
Бенеш. Он перевел ряд бесід с представи- 
телями совітскых властей. В выголошеных 
в Москві промовах министер Бенеш подчер- 
кнул, же Чехословакия все стремила и стре- 
мит до удержаня сердечных отношень с Со- 
вітами, чого доказом являт ся и подписаный 
недавно договор ческо-совітскый. В отвіт 
на тото совітскый комисар затраничных діл, 
Литвинов высказал радость по поводу ис- 
кренной охоты у чехов сожити дружно 
с Совітами. 


министер 


Градовы бурі над Польщом. 


Рок тот заповідат ся до того часу досить 
добре. Зерно посходило густо и вырастат 
красно, лукы покрыли ся буйном травом 
и квітами. Можна надіяти ся красной вро- 
ды. Але великы шкоды в засівах робят 
часто повторяючи ся бурі, котры переходят 
над многыма областями краю. 

В послідных часах, а именно в прошлу 
середу страшна буря перешла над повітами 
лимановском и ново-сандецком. Темны хма- 


ры закрыли сонце, били часты перуны и 
сорвал ся так сильный вітер, што ломил 
конары и вырывал дерева с коренями. 


Одновременно начал падати великый град, 
котрый знищил плоды на полях, в многых 
домах подыравил дахы и повыбивал шибы. 

Шаліючий вітер сорвал дуже дахов, а по- 
надто спричннил заваленє будынков. В селі 
Калина вітер завалил стодолу, стайню и ха- 
ту, причом валячи ся стіны убили господара 
'Карнася. В Секерчині вітер розвалил 3 
стодолы и одну хатуи знищил совсем засівы. 

Така сама буря градова перешла дня 10. 
червня над повітом перемышльском. Посы- 
пали ся кулі градовы величезны гусячих 
яиц, котры поробили страшны шкоды. Со- 
ломяны, гонтяны и черепами крыты дахы 
зрывал вітер и метал далеко. Засівы зни- 
щены. Страт не даст ся обчислити. 

В часі бурі над повітом львовскым от пе- 
руна запалили ся три господарства. 

Кромі того в многых другых окрестностях 
переходят бурі о нотованых рідко розмірах. 


Выстава: льняных выробов 
в Люблині. 


В попередном числ! „Лемка“, в передовиці, 


‘зазначено, же, хотячи позбыти ся біды и уве- 


личити доходы с наших господарст, мусиме 
змінити способы господарованя и примінити 
их до отмінных повоєнных требовань и 
условий. 

Перед войном ховал наш газда охотно 
волы, бо знал, же на них має певный заро- 
бок. Дбал отже о тоты волы, догаджал им 
и не раз бывало и так, же худа корова — 
мати позерала с жальом на суто наполне- 
ный ‘жолоб перед єй сыном -–волом и на- 
певно нарікала на коровячом языку на не- 
справедливость людску и суєту всяческую. 
Але газда не зважал на жалі коровы, лем 
зносил всякы: присмакы волам, чесал их 
и чистил, бо тото причосило &му певны до- 
ходы. Тепер волов штораз менше, бо тре- 
ба их ховати задармо, а часто аж и со стра- 
том. Днеска люды кус лшши стали для той 
понереваной давнійше коровы, бо ище за 
молоко, масло и сыр можна даякый грош 
взяти. Марно, бо марно платят, але все 


Але доходы с самого молока не 
выстарчат и треба доконче старати ся выко- 
ристати ВШиИТКЫ господарчи продукты, што- 
бы якоси оганяти ся біді. 


штоси ест. 


При теперешных условях дост оплачат ся 
управа лену прото, же льняныма выробами 
заинтересовали ся кругы войсковы, ‘урядни- 
чи, желізнодорожны, товариства спортовы 
и фабрыкы. Коли давнійше в місті никто 
не ходил в льняной одеджи, то тепер тота 
одеджа стає ся барз модна. Лену начинают 
уживати в многых инстытуциях державных. 
Мундуры літны войсковы, полиции держав- 
ной, граничной сторожи и инших сут зроб- 
лены с лену. Лену и конопель уживат ся 


пуи желізных дорогах, вязницах, Червеном 
Крест! и при многых инших организациях 
державных. Робят с него мішкы, сінникы, 


фартухы, санитарну одеджу и много инших 
выробов, и именно тоты выробы спричи- 
няют, же лен оплачат ся управяти, бо вы- 
робы тоты робит ся с короткого планшого 
волокна, котрого давнійше никто купити не 
хотіл. 


Штобы заинтересовати ширши кругы вы- 
робами льняныма, устроюют каждого року 
по великых містах выставы льняных выро- 
бов. Такы выставы были уж в Познаню, 
Львові, Вильні и Варшаві, а того року ест 
така выстава в Люблині.. На той выставі 
сут прекрасны выробы льняны, як ходникы, 
дываны, білє, серветы, фиранкы, суконкы 
и много, много инших артыстычных выро- 
бов, што до котрых не хоче ся ани вірити, 
же сут зроблены с лену. 


На выставі сут также вшиткы приряды до 
перерабяня и чищеня волокна лену. Выстава 
будит велике заинтересованє властей ци- 
вильных и войсковых, ріжных организации 
и приватных людей. 


Вшиткы приходят до переконаня, же по- 
лотно зроблене с лену ест ліпше и треваль- 
ше от купного баволняного и начинают ся 
зас вертати давны часы, где то зимушныма 
вечерами засідали вшиткы до куделі и при 
співі коляд, оповіданю байок, читаню кни- 
жок снули долгу, предолгу нитку на одеджу 
для цілой хаты. 


Моральны банкроты. 


Даколи наши украинцы в приступі жалю, 
ци роспукы, начинают познавати свою мо- 
ральну вартость, а даколи повідят о собі 
веце, якбы сами хотіли. Таке случило ся 
и с „Украинскым Бескидом“ клерыкальным 
органом епископа Іосафата Коцыловского, 
котрый в числі 20. из 2. червня 1935. в ар- 
тыкулі „На безпутті” стан нашого украинства 
малює такыма красками: „Під напором нових 
часів і нових ідей наш! старі політичні } пар- 
тії ідеольогічно банкротуют і розкладают ся. 
Наші партії старіют ся і  розкла- 
дают ся, а на іх місці повстає хаос. От 
і цей факт є сумний. Сумний тому, бо кож- 
на політична организация —це наш історич- 
но-політичний дорібок. Колиж вона розкла- 
дається і єї місце займає хаос, то це ще оден 
доказ більше що уж наша духова і мате- 
тіяльна культура паде сгрімголов вниз”. 


Если бы таку порцию горкой правды о 
украинской культурі, а взглядно о украин- 
цах вообще написали мы, то на нас всі 
украинскы газеты выляли бы ле море 
помой. 


КИПР? 


Но если таке пише о украинцах и украин- 
ской культур! „Украинский Бескид”, то хи- 
баль никто не може сомнівати ся о том, 
што написал он неправду. Бо кто може 
лучше познати душу и вартость якогоси че- 
ловіка, як не сам тот человік. 

Кто може лучше оцінити моральну вар- 
тость украинства, стан их духовой и мате- 
рияльной культуры, як именно не сами укра- 
инцы. 


Нам тота украинска сповідь важна лем 
прото, што мы уж так давно о украинстві 


писали и гварили. Бо на чом же операло 
| ся што становило и становит суть укра- 
инства? 


Суть украинства, то чувство и клич сліпой 
непогамованой ‹/ненависти до „Москаля и 
Ляха”. 


Преця и их национальный гимн начинат 
от слов: „Не пора Москалеви й Ляхови слу- 


жити”. 
| Под „москалем” розуміют они всьо, што 
руске, а всьо, што руске, дійствує на них 
так, як на дикого быка червена плахта. 
И річ совсем зрозуміла, што всьо, што 
| операт ся на чувств! неморальном, на’ чув- 
| ств! ненависти, мусит збанкротовати, мусит 


| упасти, бо до великых подвигов, до безгра- 

| ничной жертвенности, якых ждеме от мораль- 

| ной одиницы и моральной нации веда 
чувство любви, яко чувство творяче. 


лем 


ож 


| А, Р: 
| З житя Лемковщины 


с. Камянна, пов. Новый-Санч 


В неділю 9. червня с. р. отбыло ся в. Ка- 
мянной отновленє читальні им. Мих. Кач- 
ковского, заложеной ище в 1927 р. На Со- 
бран= прибыло понад 40 селян, переважно 
молодежи. Собранє открыл делегат Центр. 
О-ва рев. г. О. Яновицкый и предложил 
выбрати президию на час Собраня. Собранє 
выбрало предсідательом г. Яновицкого, се- 
кретаром солтыса г. Мих. Жука. Новых чле- 
нов вписало ся 26, вписове установлено на 
50 гр. членскый взнос по 10 гр. місячно. До 
нового выділа выбрано: предсідательом — 
г. Василь Гогоц, заст. предсідателя г. Сте- 
фан Ткачик, секретаром – г. Семан Гогоц, 
касиєром—г. Максим Жилич, библиотекаром 
—г. Климентий Лабовскый, заступниками до 
выділа: г.г. Ваньо Рыбенскый, Ваньо Хоро- 
щак. До Контрольной Комисии: г.г. Михаил 
Жук, Стефан Олеснєвич, Ваньо Гогоц. До 
кружка театрального, яко руководителі 
г. г. Мих. Жук и Стефан Ткачик. 

На Собране прибыли гост! с дооколичных 
сел: Богуши и др. в лици г. Юлияна Галько- 
вича, Юрка Хохоляка и много другых. 

Делегат О-ва рев. Яновицкый выголосил 
реферат о значеню чит. в житю нашого на- 
рода, яко одинокой руской институции в се- 
лі, котра має за ціль выховане подростаю- 
чого поколіня в дусі рускых идей и трады- 
1 ций, має поширяти сельско-господарскы зна- 
ня и указал на пользу годовлі в горскых се- 
лах: пчол, овец и особенно, ангорскык кро- 
ликов, могучих принести велику-материяльну 
користь каждому газр! и цілому селу. За- 
значил притом, же Лемко-Союз занимат ся 
тепер устройством ріжных курсов, як: дыры- 
гентуры, фарбярско-трыкотарскых, білоскор- 
ництва и шитя кожухов и призывал молодеж 
звертати в будучом увагу на такы курсы 
и масово вписовати ся и выкористовати всі 
тоты знаня на свою материяльну и культурну 


- повинны мож Е: аи 


и: алаты 


МАЕ КСО 


користь и вконці передал привіт от О-ва. 

Солтыс—г. Мих. Жук звернул ся до со- 
браных с горячим словом, в котром призы- 
вал молодеж горнути ся до чи". и организо- 
вати ся под фирмом чит., прирекаючи в том 
свою помоч словом, совітом и ділом. 


Слідуючий бесідник ~ г. Стефан Ткачик так 
само звернул ся до присутной молодежи 
с закликом не забывати чит. идеи бл. пам. 
о. Наумовича и єго четырох кличей, масово 
вступати в члены, давати представленя и по- 
казати культурному світу, же и Камянна так 
само штоси робит на поли культурно-про- 
світительном. Всі бесіды ‹встрічены были 
громкыма рукоплесканями. Закончило ся 
Собранє около год. 12. ночи. 

Честь и слава Вам молоды Камяняне, пра- 
цуйте енергично в чит., притягайте женску 
молодеж, а користь с того буде велика. 


Доброжелатель. 
Ќрыница-Село. 


Дня 2. червня 1935. в салі школы отбыло 
ся торжественне закончене 6 недільного 
фарбярско-трыкотарского курса, устроєного 
Лемко-Союзом, при помочи Краковской Па- 
латы Рольной и Окружного Рольного Т-ва 
в Н.-Санчі, 


В тот день в салі школы вы- 
ставлено через цілый день ручны роботы 
учениц и ученников: светры, камизелькы, 


пончохы, скарпеткы, береты, рукавицы с од- 
ным и 5-ма пальцами, колніры, шапочкы, 
суконкы для дітей и т. п. Всіх експонатов 
было 65. Всіх зголошень на курс было 38 
с того укончило курс с добрым поступом — 
23, переважно дівчат и 1! хлопец. С тых 
курсантов было: !) с пошта сандецкого, 
с Крыницы-села и Здрою 15, с Мохначкы—2, 
Верхомлі —1, 2) с пов. горлицкого: с Ганчо- 
вы—4 и с Ропок - 1. 


На курсі учила трыкотарства инструкторка 
с рамени Палаты Рольной с Кракова 
г-жа Ядвига Налепа, а фарбованя учил хе- 
мик г. Альфред Бок с Бельска. Роботы бы- 
ли ведены способом-стягами: шиделковым 
и дротовым. Роботы были выконаны с вол- 
ны білой овечой; спровадженой с Кракова 
по ціні зл. 2.—за килограм. Ученицы сами 
волну перерабляли на пряджу, мыли и фар- 
бовали в желаємый цвіт. Курс носил харак- 
тер пропагандовый – поширити в горах вы- 
роб светров и рукавиц и создати варстаты 
працы на замовленя для нартяров, котры то 
замовили около 8.00? штук теплых річей до 
спорта. 

На законченє курса прибыли: предсідатель 
Лемко-Союза д-р Орест Гнатышак, секретар 
проф. Меф. Трохановскый, делегат с Санча 
от Т-ва Рольного инж. г. Климчак и вся міс- 
цева интелигенция. Было много также се- 
лянок, интересующих ся тым ділом. 


Перше слово выголосил д-р Орест Гнаты- 
шак, подчеркуючи важность для лемков тры- 
котарства, яко жерела дохода на бідной 
горской землі дякуючи притом Рольной Палаті 
и Т-ву Рольному в Санчі за помоч в при- 
сылці инструкторов. Другый бесідник 
г. проф. Трохановскый в долшом слові пред- 
ставил, яку ціль мал Лемко-Союз, устроюючи 
тот курс, доказал практычну користь мате- 
рияльну для сел и поодынокых родин, кот- 
ры будут уміти вязати светры, рукавицы 
и‘т. п. заохочуючи попугно до годовлі ан- 
горскых кроликов, серсть котрых цінит ся 
в сыром виді за кило до 150 зл. и пред- 
ставляючи тоту годовлю, яко одно с* жерел 
дохода в горах. Делегат Пов. Т-ва Рольного 
г. инж. Климчак в своєм слові горячо дока: 


Стр. 3. 


а 


зовал користи розведеня в горах фрызий- 
скых овец білых, серсть котрых ест именно 
потребна на выробы трыкотарскы, . особенно 
ту в Крыниці, где нартярскый спорт ест 
сильно розвиненый и ест запотребованє на 
теплы річи. 


Ученица — молода дівчина в лемковском 
народном наряді — с:Мохначкы, Елена Рыдза- 
нич—подяковала именем курсантов Рольной 
Палаті, Т-ву Рольному в Санчі, Лемко-Союзу 
и своим учителям за науку безплатну в тры- 
котарстві, котра то в житю многым придаст 
ся, яко новый фах и жерело дохода. На том 
официяльна часть закрытя курса закончила 
ся, а потом ище долго собраны ділили ся 
своима впечатлінями о том курсі, а с.арши 
просили устроити ище раз такый курс, але 
зимом, коли єст больше вольного часу. 


Такы курсы повинны устроювати ся воз- 
можно часто и в каждом повіті для нашого 
селянства, на котры повинни вписати ся 
старши—женщины и мужчины. 


Такый курс, як было сказано г. проф. Тро- 
хановскым, отбуде ся ище раз зимом в Кры- 
ниці, або в другом селі, як ровнож на оче- 
реди буде новый курс білоскорництва вы- 
правы скор овечих, шитя кожухов и курс 
ткацтва. 


На законченє слідує сказати и подяковати 
господ. Трохановскым, котры не жаловали 
труда, свого помешканя и головне, средств 
материяльных на цілком безинтересовне 
удержанЕ инструкторкы и хемика через цілый 
час курса. 


Помалы, але упорно Лемко-Союз дає до- 
казы на переведен свого пляна—поднесеня 
економичного свого народа и вышуканя но- 
вых жерел и варстатов труда для бідного 
горского села. За тото слідує Лемко-Сою- 
зови, а особенно єго енергичной президии 
велика признательность. 


Народник — доброжелатель. 


Отновлене чит. им. Начиовсного 
в Прогонин!-Боданах гор. пов. 


Ище в 1927 р. открыто в нашом селі чи- 
тальню им. М. Качковского, але якоси мало 
ньом интересовали ся місцевы люды и ро- 
бота в ней помалы затихала, аж вконци чи- 
тальня заснула. 


Але в сердцах, сознательнйших людей 
отдавна горіло желан= урухомити житє той 
єдыной культурной станицы села, Вычеко- 
вали они отповідной хвилі. 

И коли наши тяжкы до вшиткого люды 
увиділи, што и гев и гын сусідны села стают 
до культурной працы, што инши села орга- 
низуют ся, — рішили, што и наша ганбяча 
спячка не принесе нам користи. 


На наділю 9.6. скликано в нас обще со- 
бранє читальні в шли отновленя єй роботы. 
А же читальня ест насущном потребом села, 
свідчит найлучше факт, што на тото собранє 
сошло ся моц місцевых людей и то так ста- 
рых як и молодежи. Завитали до нас и го- 
сті, котры своима бесідами загріли нас и 
указали нам пути и стежкы, як також овочи 
читальняной працы. 


В просторой стодолі Осифа Валевского, 
украшенной вінцами и портретами М. Кач- 
ковского и о. И. Наумовича, собранє открыл 
именем бывшой управы Семан Валевскый, 
выясняючи одновременно причины завмертя 
читальні, як також єй можливости оживленя 
тепер. До президии выбрано: д-ра Сьокала 
с Горлиц предсідательом, а Максима Вархо- 
лика секретаром. Д-р Сьокало, подякувовши 


ЗЕЯ ЕО 


Ч. 23. (58). 


за выбор, указал на теперешне тяжке поло- 
жене наших сел и на конечность организа- 
ции наших сел. 

Широко о цілях и задачах, як також и о 
користях читальні на селі говорип проф. 
Максимович с Горлиц. Он також конкретно 
указал як належит оживити читальню и як 
ю провадити, штобы сполнила свои взнеслы 
и благодатны шли. Потом промовял о. Пет- 
ришин с Устя, котрый, указавши на заслугы 
М. Качковского и о. Наумовича, возвал со- 
браных ити тыма не тратячима нигда на 
вартости дорогопоказателями, якы они нам 
лишили. Також о. Ванича с Бортного в 
своей патриотычной бесіді, указуючи на мно- 
гозаслужену працу О-ва Качковского так 
у нас як и за океаном, высказал своє пере- 
конанє, што и наше село дочекат ся скоро 
користи с отновленной и оживленной чи- 
тальні. 

Заберали ище голос місцевы селяне, а то: 
Семан Валевскый, Мих. Хомкович, Осиф 
Валевскый и Юрий Бодак предсіда- 
тель читальні с Вапенного.  Рішено присту: 
пити до основаня при читальні аматорского 
кружка и хора. 


По вписах новых членов (вписялось около 
40 люда) и ухваленю членской вкладкы при- 
ступлено до выбора новой управы. Выбра- 
но: Петра Новака —предс., Максима Цициву 
—заст. (предс., Максима Вархолика —секр.. 
Осипа Валевского—кас. и Василя Хомковича 
— библ. {Заступниками членов выбрано: 
Ивана Кулика и Дмитра Кузяка. До Кон- 
трольной Комисии вошли: Семан Валевскый, 
учит. Я. Тлучек и Михаил Хомкович. 

По представленю справы через д-ра Сьо- 
кала собранє одноголосно рішило приняти 
новый статут О-ва Качковского (читальня 
была основана. ище на старых статутах) 
и поручено новой управі полагодити вшиткы 
справы с тым связаны так в центральном 
Общсстві як и у властей. 


По деклямации малой дівчинкы, Марии 
Валевской, забрал ище раз голос г. Макси- 
мович и указавши на тот радостный факт, 
што в нашом селі панує полна згода и лю- 
бов медже православныма и униятами, возвал 
всіх до дружной працы в читальні. 

Предсідатель д-р Сьокало, закрываючи 
собранє, пожелал новой управі, як и цілой 
читальні полного успіха и высказал переко- 
нанє, што наша читальня скоро дорівнат, 
або и пәревысшит околичны. 

Собранє закончено співом: Пора, пора за 
Русь... ) Свой. 

Ку всім Лемкам! 


Выдавництво руского журнала „Лукошко“ 
выдас̧т внет номер, посвяченый специяльно 
Лемковщині, єй исторычным памятникам, 
обычаям и фолклору. В той ціли выдав- 
ництво журнала просит всіх, маючих в своєм 
рос̧порядженю якы нибудь материялы на 
тоту тему не отказати, передати их до рос- 
порядженя редакции. „Лукошко” специяльно 
интересуют лемковскы пісні, приповідкы, на- 
родны, обычаи, анекдоты, фотографии с ви- 
дами старинных церквей, хоров, читалень, 
аматорскых кружков и т. д. 

Материял по выкористаню буде зверненый. 

Материял и кореспонденцию адресовати: 
„Лукошко”, \агзха\а –Ройжа1е 17. т. 24. 

Прос̧име другы газеты перепечатати. Вы- 
давництво „Лукошко”. 


Газету выдає и редагує Комитет. 


я Што чути в світі. 


Страшне експльозия в фабрыці муниции 


в Німеччині’ наступила дня 13. червня + в 


Рейнсдорф, коло Витенберга в Саксонии. 
Число убитых обчисляют на 200, а раненых 
8300 люда. Фабрыка тота затрудняла 7000 
людей и вырабяла »муницию, головно 
и дынамит. Выбух наступил в подземель- 
ных резервоарах с незнаных причин. Сила 
выбуха была страшна. Гук было чути на 
$ километров. От выбуха повстал пожар, 
котрый споводовал дальши експлозии. Жер- 
твы катастрофы поховано на кошт. прави- 
тельства. Родинам погыбших мают выпла- 
чати заробкы аж до часу, коли они доста- 
нут отшкодованє с асекурацийных товариств. 

Медже Боливиом и Парагваєм заключено 


порох 


мир. По долгой и завзятой войні медже 
Парагваєм и Боливиом в Полудневой Аме- 


рыці обі стороны подписали мир. Условя 
мира сут слідуючи: Обі державы обовязуют 
ся держати не больше як по 500 тысяч вой- 
ска, не куповати нового материяла воєнного 
и заключити медже собом пакт о ненападаню 
на себе. Населенє обох держав приняло 
заключёнє мира с великом радостьом и день 
тот оголешено в Боливии, яко свято. 

Также и Аргентына радує ся по 
порерваня воєнных дійствій. 

А Армении турецкой мало місце землетря- 


поводу 


сене, котре тревало 5 секунд. Потріскало 
килька домов, але жертв в людях не было. 
В Харкові выскочил летчик Козуля с аеро- 


пляна с высоты 7226 метров со спадохоро- 
ном без апарата окисного, чим побил світо- 
вый рекорд. 

В Ню-Иорку Федеральна Прокуратура по- 
ставила в стан обжалованя товариство 
„Меж-ҮогК ТШе апа Могісасе” за податковы 
дефравдацин в сум! 700 милионов доляров. 
Ест то найбольша афера світова, якой до 
того часу ани в Амерыці не было. 


В Берлин! вышло зарядженє, же · німцам 


не позвалят ся выізджати до Совтов. Не 
можна там вывішати реклямовых афишов 
„Института” а на паспортах пишут выразно: 
„важный до всіх краєв с выключенєм С.С.С.Р. 

Сталин вышмарил с партии столба боль- 


шевизма, найстаршого и незвычайно заслу- 
женого труженника комунизма, долголітного 
секретара Центр. Исполнит. Комитета (Цик) 
С.С.С.Р. Енукидзе за тото, же тот послідный 
мал быти опозыционистом. 


Ө ДЕРЖАВНЕ ЗАВЕДЕНЕ КУРАЦИЙНЕ В БЕСКИДІ 


Вісти с краю. 


В Кракові достало акт обжалованя шестох 


урядников скарбовых, котры допустили ся 
надужить, податковых. Мают они станути пе- 
ред судом 10). вересня. 

В Старом Санчі не здала матуры семина- 
ристка Стефания Зайонц, чим так ся пере- 
няла, же, вертаючи до дому до Нового Санча, 
скочила с желізнодорожного моста до рікы 
Попрадл и утопила ся. 

В Горлицах невыкрыты преступникы за- 
крали ся до помешканя тамтешного денты- 
ста, Отона Дыма и; користаючи с єго отсут- 
ствия, забрали бижутерию, серебряне на- 
крыт, дентыстычне золото, гардеробу ит. д. 


на загальну суму 5000 злотых. Полиция аре-” 


стовала пятох людей, в том числ! одну жен- 
щину, подозрілых о крадеж. 

В Попрад! коло Жегестова утонул оден 
роботник, котрый робил при будуючой ся 
вздолж Попрада дорозі. В час! полудневого 


отдыха хотіл ся выкупати, скочил до воды 
и уж больше не выплыл. 

В Коросні арестовано дыректора город- 
ской електровн! и газовні, инжинера, Н. Сло- 
бодзяна. Слободзяна обжаловуют о надужитє 
в ділі електрычных стей городского заряда 
в Коросні. Сподівают ся, же будут аресто- 
ваны ище другы урядникы той електровні. 
Шадллтоагчь гуен: 20 ЕРТ 


Лем тепер каждый Лемко 
може запренумеровати 


одынокый рускый илюстрованый журнал 


„ЛУКОШКО” 


котрый выходит двараз місячно 
в великом формат! с многыма рысун- 
ками и фотографиями. 
Для селян—лемков, котры вплатят: пре- 
‘нумерату до 15. червня 935. предплата 
выносит лем 1:50 зл. за полроку с пе- 


ресылком и почтом. 


Новы предплатникы достают и тоты 
вшиткы номеры, што уж вышли с друку. 
Пренумерату адресовати: 
\Магзхаза, Род\уе 17, т.24. „Р.и КовлКко“. 


Лукошко выхэдит по рускы. 


ЗАПАДНОМ 


КРИНИЦА ОР О” 


ұр 


Доїзд скорыма поіздами через Тарнов — Новый Санч. 
Вагоны сыпяльны. 


15 жерел щав желізисто-земельных, богатых в безводник 


угля. — Здрой 
Европы. -- (Польске 
углевы и боровиновы. 


Зубера 


Виши) 
Купел! сонечны. Заведене заосмо- 


алькалична 
квасо- 


найсильнійша 
купелі 


щава 
минеральны: 


трене в найновійши приряды лічничи. 


Пияльня и лазєнкы, 


здооевый: покои с теплом водом, 


читальня, радио. 
літны и зимушны. 


ТИПТИН жолудка, жолчи, 


огріваны в зимі центрально. Дом 
реставрация данцинг, 
Театр в сезон! головном, кино, спорты 


Крыницкы воды лічат: хвороты сердца, 
печенкы, 


проводов мочовых, женочи, 


малокровиє, нервы; дійствуют добре на переміну материи 


Ф |. 


За редакцию отповідат: Гарас Громосяк. 


ИТД. 


Типография „Пржыслость” в Крынищ, 


